Fit-30 ta' Jannar 2019, ir-rappreżentanti tal-gvernijiet tal-istati membri ħatru għaxar imħallfin u avukat ġenerali fil-Qorti tal-Ġustizzja tal-Unjoni Ewropea. Żewġ imħallfin u avukat ġenerali nħatru fil-Qorti tal-Ġustizzja. Barra minn hekk, inħatru tmien imħallfin fil-Qorti Ġenerali. Ħatriet fil-Qorti tal-Ġustizzja Bħala parti mit-tiġdid parzjali tal-2018 tal-kompożizzjoni tal-Qorti tal-Ġustizzja, fejn fis-6 ta' Ottubru 2018 skada l-mandat ta' 14-il imħallef u ħames avukati ġenerali, is- (Renju Unit) inħatar mill-ġdid bħala mħallef. Is- (Estonja) inħatar bħala avukat ġenerali ġdid. Il-mandat tas-Sur Pikamäe jibda mid-dħul fis-seħħ tad-deċiżjoni tal-lum u jintemm fis-6 ta' Ottubru 2024. Fil-każ tas-Sur Vajda, il-mandat tiegħu jintemm fis-6 ta' Ottubru 2024, jew sad-data ta' ħruġ mill-Unjoni Ewropea tar-Renju Unit, jekk dik id-data tasal qabel. Barra minn hekk, is-Sur Allan Rosas (Finlandja) ser jirriżenja minn imħallef tal-Qorti tal-Ġustizzja fis-7 ta' Ottubru 2019. Minfloku, il-gvernijiet tal-istati membri ħatru lis- (Finlandja) għall-bqija tal-mandat li jintemm fis-6 ta' Ottubru 2021. Ħatriet fil-Qorti Ġenerali Mat-tiġdid parzjali tal-kompożizzjoni tal-Qorti Ġenerali, li jsir kull tliet snin, ser jiskadi l-mandat ta' 23 imħallef fil-31 ta' Awwissu 2019. F'dan il-kuntest, inħatru mill-ġdid sitt imħallfin għal mandat ta' sitt snin li jibda mill-1 ta' Settembru 2019: (Bulgarija) (Bulgarija) (Żvezja) (Żvezja) Bħala parti mit-tielet stadju tar-riforma tal‐Qorti Ġenerali, is- (Franza) u s- (Rumanija) inħatru wkoll bħala imħallfin mill-1 ta' Settembru 2019. Il-mandat tas-Sur Truchot ser jintemm fil-31 ta' Awwissu 2025, filwaqt li l-mandat tas-Sa Stancu ser jintemm fil-31 ta' Awwissu 2022. Il-mandat tas-Sa Stancu huwa iqsar minn dak tal-imħallfin l-oħra, billi hija fost l-imħallfin li nħatru jew ser jinħatru għal tliet snin sabiex jikkorrispondu mat-tmiem tal-mandat tal-imħallef l-ieħor tal-istess Stat Membru. L‐imħallfin jistgħu jinħatru mill‐ġdid. Ħatriet li jmiss Matul din is-sena mistennija jsiru diversi ħatriet ulterjuri fil-Qorti tal-Ġustizzja u l-Qorti tal-Ġustizzja. Imħallef wieħed (mill-Awstrija) għad irid jinħatar biex ikun komplut it-tiġdid parzjali tal-2018 tal-kompożizzjoni tal-Qorti tal-Ġustizzja. Fir-rigward tal-Qorti Ġenerali, mistennija jinħatru 17-il imħallef biex jitlesta t-tiġdid parzjali tal-2019. Iridu jinħatru wkoll seba' mħallfin biex titlesta t-tielet fażi tar-riforma tal-qorti. Il-Qorti tal-Ġustizzja tal-Unjoni Ewropea hija magħmula minn żewġ qrati: il-Qorti tal-Ġustizzja u l-Qorti Ġenerali. Il-Qorti tal-Ġustizzja hija magħmula minn imħallef minn kull stat membru u ħdax-il avukat ġenerali. Il-Qorti Ġenerali ser tkun magħmula minn żewġ imħallfin minn kull stat membru wara li tkun kompluta t-tielet fażi tar-riforma tagħha. L-imħallfin u l-avukati ġenerali jinħatru bi qbil komuni mill-gvernijiet tal-istati membri wara konsultazzjoni ma' kumitat inkarigat li jagħti opinjoni dwar l-idoneità tal-kandidati prospettivi għat-twettiq tad-dmirijiet involuti. Huma għandhom jintgħażlu minn fost individwi li ma hemm ebda dubju dwar l-indipendenza tagħhom u li għandhom il-kwalifiki meħtieġa biex jinħatru, fil-pajjiżi rispettivi tagħhom, fl-ogħla funzjonijiet ġudizzjarji, jew li l-kompetenza tagħhom hija rikonoxxuta.